b'\n_START_ARTICLE_\nDean Karnazes\n_START_PARAGRAPH_\nDean Karnazes on yhdysvaltalainen ultrajuoksija, jolla on kreikkalaiset sukujuuret. H\xc3\xa4n on pisimm\xc3\xa4n pys\xc3\xa4htym\xc3\xa4tt\xc3\xa4 juostun matkan maailmanenn\xc3\xa4tyksen haltija: 12.\xe2\x80\x9315. lokakuuta 2005 h\xc3\xa4n juoksi Pohjois-Kaliforniassa 350 mailia (noin 563 km) pys\xc3\xa4htym\xc3\xa4tt\xc3\xa4 aikaan 80 tuntia ja 44 minuuttia. H\xc3\xa4n ei lev\xc3\xa4nnyt tai sy\xc3\xb6nyt matkan aikana lainkaan. 300 mailin kohdalla Karnazes alkoi hallusinoida, mutta h\xc3\xa4n pystyi jatkamaan matkan loppuun saakka. Kenki\xc3\xa4 Karnazes vaihtoi 50 mailin v\xc3\xa4lein._NEWLINE_Karnazes harrasti juoksemista kouluik\xc3\xa4isen\xc3\xa4 mutta oli sen j\xc3\xa4lkeen 15 vuotta juoksematta kunnes aloitti harrastuksensa uudelleen vuonna 1992. H\xc3\xa4nen ensimm\xc3\xa4isi\xc3\xa4 matkojaan oli 30 mailin juoksu. Vuonna 2004 h\xc3\xa4n voitti 135 mailin Badwater Ultramarathonin Kuolemanlaakson kuumassa ilmanalassa. H\xc3\xa4n on my\xc3\xb6s juossut maratonin etel\xc3\xa4navalle. Badwaterin kilpailun j\xc3\xa4lkeen h\xc3\xa4n p\xc3\xa4\xc3\xa4tti yritt\xc3\xa4\xc3\xa4 300 mailin matkaa. Naispuolinen ultrajuoksija Pam Reed ehti kuitenkin juosta 300 mailin matkan (aikaan 79 tuntia 59 minuuttia) ennen Karnazesia vuonna 2005, joten Karnazes nosti tavoitteensa 350 mailiin._NEWLINE_Vuonna 2006 Karnazes juoksi 50 maratonia 50 p\xc3\xa4iv\xc3\xa4ss\xc3\xa4. H\xc3\xa4n juoksi jokaisen maratonin noin kolmeen tuntiin.'